Landhelgisgæsla Íslands leitar að öflugum , hugmyndaríkum og sveigjanlegum einstaklingi til starfa í sjómælinga - og siglingaöryggisdeild Landhelgisgæslunnar . Í boði er spennandi starf sem gefur viðkomandi kost á að efla þekkingu og færni , meðal annars með sértæku námi erlendis í sjókortagerð . Um Landhelgisgæslu Íslands : Landhelgisgæsla Íslands er löggæslustofnun sem samkvæmt lögum er falið að gæta ytri landamæra og standa vörð um fullveldisrétt Íslands á hafsvæðinu kringum landið . Landhelgisgæslan sinnir meðal annars löggæslu , eftirliti , leit og björgun á hafi auk þess að annast daglega framkvæmd öryggis - og varnartengdra verkefna hér á landi samanber heimild í varnarmálalögum . Hjá Landhelgisgæslunni starfar tæplega 200 manna samhentur hópur sem hefur að leiðarljósi slagorðið : Við erum til taks . Gildi Landhelgisgæslunnar eru : Öryggi – Þjónusta - Fagmennska Helstu verkefni : • Vinnsla dýptarupplýsinga til birtingar í sjókortum • Úrvinnsla landupplýsinga og kortagerð • Útgáfa annarra sjóferðagagna og rita sem tengjast siglingum • Önnur tengd verkefni Menntunar - og hæfniskröfur : • Menntun og reynsla sem nýtist í starfi • Góð enskukunnátta í ræðu og riti • Góð tölvukunnátta • Sjálfstæð og öguð vinnubrögð • Góðir samskiptahæfileikar Umsækjendur þurfa að standast kröfur Landhelgisgæslunnar um líkamlegt og andlegt atgervi . Einnig skulu starfsmenn uppfylla skilyrði fyrir öryggisheimild samanber varnarmálalög nr. 34 / 2008 og reglugerð nr. 959 / 2012 . Launakjör eru samkvæmt kjarasamningi viðkomandi stéttarfélaga og fjármálaráðherra f.h. ríkissjóðs . Umsóknarfrestur er til og með 27. janúar 2020 . Umsækjendur eru vinsamlegast beðnir að sækja um starfið á www.intellecta.is . Umsókn þarf að fylgja ítarleg starfsferilskrá og kynningarbréf þar sem gerð er grein fyrir ástæðu umsóknar og hæfni viðkomandi í starfið . Nánari upplýsingar veita Thelma Kristín Kvaran ( [ email protected ] ) og Þórður S. Óskarsson ( [ email protected ] ) í síma 511-1225 .